Author: koki
Last saved by: pavol.nunuk
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 373/2008 Z. z., ktorým sa ustanovujú požiadavky na uvádzanie prípravkov na ochranu rastlín na trh v znení neskorších predpisov  

Spôsob pripomienkového konania |
Počet vznesených pripomienok, z toho zásadných | 13/0
Počet vyhodnotených pripomienok | 13
Počet akceptovaných pripomienok, z toho zásadných | 11/0
Počet čiastočne akceptovaných pripomienok, z toho zásadných | 0/0
Počet neakceptovaných pripomienok, z toho zásadných | 2/0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Ministerstvo pôdohospodárstva Slovenskej republiky | | | | x
2. | Ministerstvo výstavby a regionálneho rozvoja Slovenskej republiky | | | x |
3. | Úrad geodézie, kartografie a katastra Slovenskej republiky | | | x |
4. | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | |
5. | Úrad pre verejné obstarávanie | | | x |
6. | Úrad priemyselného vlastníctva Slovenskej republiky | | | x |
7. | Správa štátnych hmotných rezerv Slovenskej republiky | | | x |
8. | Generálna prokuratúra Slovenskej republiky | | | x |
9. | Protimonopolný úrad Slovenskej republiky | | | x |
10. | Ministerstvo kultúry Slovenskej republiky | | | x |
11. | Ústredie práce, sociálnych vecí a rodiny | | | | x
12. | Centrum pre medzinárodnoprávnu ochranu detí a mládeže | | | | x
13. | Národný bezpečnostný úrad | | | | x
14. | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
15. | Konfederácia odborových zväzov Slovenskej republiky | | | | x
16. | Asociácia zamestnávateľských zväzov a združení Slovenskej republiky | | | | x
17. | Najvyšší súd Slovenskej republiky | | | | x
18. | Národná banka Slovenska | | | x |
19. | Európske spotrebiteľské centrum | | | | x
20. | Ministerstvo hospodárstva Slovenskej republiky | | | x |
21. | Ministerstvo zdravotníctva Slovenskej republiky | | | | x
22. | Ministerstvo financií Slovenskej republiky | 3 (3o,0z) | | |
23. | Ministerstvo školstva Slovenskej republiky | | | x |
24. | Ministerstvo zahraničných vecí Slovenskej republiky | | | x |
25. | Ministerstvo obrany Slovenskej republiky | | | x |
26. | Najvyšší kontrolný úrad Slovenskej republiky | | | x |
27. | Úrad jadrového dozoru Slovenskej republiky | | | x |
28. | Štátny dopravný úrad | | | | x
29. | Odbor aproximácie práva sekcie vládnej legislatívy Úradu vlády SR | 5 (5o,0z) | | |
30. | Úrad vlády Slovenskej republiky | 1 (1o,0z) | | |
31. | Štatistický úrad Slovenskej republiky | | | x |
32. | Odbor Centrálneho verejného obstarávania | | | | x
33. | Ministerstvo dopravy, pôšt a telekomunikácií Slovenskej republiky | | | x |
34. | Ministerstvo životného prostredia Slovenskej republiky | | | x |
35. | Ministerstvo práce, sociálnych vecí a rodiny Slovenskej republiky | 1 (1o,0z) | | |
36. | Ministerstvo vnútra Slovenskej republiky | 2 (2o,0z) | | |
37. | Ministerstvo spravodlivosti Slovenskej republiky | | | x |
| SPOLU | 13 (13o,0z) | 0 (0o,0z) | 19 | 12

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚNMS SR

všeobecne 
Navrhujeme prehodnotiť ustanovenia zakladajúce pôsobnosť Ústredného kontrolného a skúšobného ústavu poľnohospodárskeho v kontexte súladu s čl. 2 ods. 2 Ústavy SR, na základe ktorého pôsobnosť orgánu verejnej moci môže byť ustanovená len zákonom a nie nariadením vlády SR.

O

N

Po prehodnotení ponechaná pôvodná úprava.

MF SR

Všeobecne 
Beriem na vedomie, že návrh nebude mať vplyv na štátny rozpočet, na rozpočty obcí a rozpočty vyšších územných celkov, zamestnanosť ani na životné prostredie a podnikateľské prostredie.

O

A

Akceptované.

MF SR

Všeobecne 
Znenie čl. I novelizačných bodov 1, 2 a 4 odporúčam dôsledne prehodnotiť v kontexte s čl. 2 ods. 2 Ústavy SR, pretože upravujú konanie štátneho orgánu.

O

N

Úprava preodnotená a znenie ponechané.

MF SR

Všeobecne 
Návrh je potrebné zosúladiť s prílohou č. 2 Legislatívnych pravidiel vlády SR (ďalej len „LPV“) [napr. čl. I, bod 1 – úvodnú vetu zosúladiť s bodom 33 prílohy č. 2 LPV, § 12a ods. 1 - slová „v zrušení“ nahradiť slovami „o zrušení“ a slová „ktorá nepresiahne 31. máj 2011“ nahradiť iným vhodným výrazom, čl. II zosúladiť s bodom 61 prílohy č. 2 LPV].

O

A

Upravené.

OAP SVL ÚV SR

Všeobecne k tabuľkám zhody 
V takmer všetkých tabuľkách zhody sa vyskytujú nedostatky súvisiace napr. s členením predmetného návrhu (jednotlivými bodmi návrhu) alebo poradovými číslami jednotlivých látok uvedenými v návrhu, ktoré nie sú správne premietnuté do tabuliek zhody. Okrem toho obsahujú tabuľky zhody aj množstvo doleuvedených drobných legislatívno-technických nedostatkov, ktoré je potrebné odstrániť.

O

A

Upravené.

OAP SVL ÚV SR

K bodu č. 4 
V navrhovanom texte prílohy č. 1, riadok č. 303, 304 a 306 až 309, stĺpec č. 6, časť B, prvá veta žiadame za slovo „zásad“ doplniť slová „uvedených v prílohe č. 8“. Z doterajšieho textu nie je totiž zrejmé, o aké zásady ide.

O

A

Upravené.

OAP SVL ÚV SR

K tabuľkám zhody 
V stĺpci č. 2 (Právne predpisy Slovenskej republiky) v úvode tabuliek zhody k smerniciam 2010/14/ES, 2010/15/ES a 2010/25/ES je potrebné doplniť názov zákona č. 193/2005 o rastlinolekárskej starostlivosti v znení neskorších predpisov. 
Ustanovenia čl. I bod 6 návrhu sú v tabuľkách zhody označené ako čl. I bod 7. To isté platí o čl. I bode 5 návrhu, ktorý je v tabuľke zhody označovaný ako čl. I bod 6 a čl. I bod 2, ktorý je označovaný ako čl. I bod 3. Z tohto dôvodu je potrebné označenia jednotlivých bodov zosúladiť. 
Na strane č. 4 tabuľky zhody žiadame nahradiť poradové číslo účinnej látky Heptamaloxyloglucan (por. číslo 303) číslom 304 tak, ako je to uvedené v texte návrhu. 
Žiadame predkladateľa, aby namiesto slov „Príloha č. 1 sa dopĺňa riadkom č. 305, ktorý znie“, ktoré sú uvedené v stĺpci č. 6 tabuliek zhody k smerniciam 2010/14/ES, 2010/15/ES a 2010/17/ES uviedol slová „Príloha č. 1 sa dopĺňa riadkami č. 303, 304 a 306 až 309, ktoré znejú“.

O

A

Upravené.

OAP SVL ÚV SR

K doložke zlučiteľnosti 
Žiadame predkladateľa, aby do bodu č. 3 písm. b) doplnil smernicu Komisie 2008/70/ES z 11. júla 2008, ktorou sa mení a dopĺňa smernica Rady 91/414/EHS s cieľom zaradiť tritosulfuron medzi účinné látky.

O

A

Doplnené.

OAP SVL ÚV SR

K doložke zlučiteľnosti 
Žiadame predkladateľa, aby do bodu č. 3 písm. b) doplnil smernicu Komisie 2008/70/ES z 11. júla 2008, ktorou sa mení a dopĺňa smernica Rady 91/414/EHS s cieľom zaradiť tritosulfuron medzi účinné látky.

O

A

Doplnené.

ÚV SR

ku Komuniké (Návrh) 
Slovo "návrhu" odporúčame opraviť na "návrh".

O

A

Upravené.

MPSVR SR

K doložke o posúdení vplyvov 
Odporúčame doplniť doložku o posúdení vplyvov o šiestu časť týkajúcu sa vplyvov na informatizáciu spoločnosti.

O

A

Doplnené.

MV SR

K názvu:  
Za slová „ktorým sa“ uvedeným v názve prvýkrát je potrebné, z hľadiska obsahu návrhu nariadenia vlády (bod 2 a 3 návrhu), vložiť slová „mení a“.

O

A

Upravené.

MV SR

K čl. I 
K úvodnej vete: Z jej textu je potrebné vypustiť poslednú novelu bez číselného označenia a následne gramaticky upraviť zostávajúci text aj vo vzťahu k zmene názvu návrhu nariadenia. 
K bodu 1: V uvádzacej vete je potrebné vypustiť slovo „nové“, a teda text tak zosúlasiť s legislatívnymi pravidlami vlády, bodom č. 33 prílohy č. 2. 
K bodu 2 a 3: Poradie, resp. text jednotlivých bodov je logicky potrebné z hľadiska postupnosti v právnom predpise zameniť. Vzhľadom na vypustenie riadku č. 122 z prílohy č. 1 by bolo vhodné prečíslovať nasledujúce riadky. 
K bodu 4 a 5: V obidvoch bodoch došlo k vypadnutiu riadku č. 305 prílohy č. 1 a 2. Uvedený postup sa javí ako nelogický, kedy by po riadku č. 304 nasledoval riadok č. 306. Text jednotlivých bodov je preto potrebné upraviť.

O

A

Upravené.